14. ΑΠΟΦΑΣΙΣ ΥΠΟΥΡΓΩΝ  ΣΥΝΤΟΝΙΣΜΟΥ, ΟΙΚΟΝΟΜΙΚΩΝ,  ΕΜΠΟΡΙΟΥ ΚΑΙ ΕΡΓΑΣΙΑΣ Αριθ. 72045 της 10/16 Δεκ. 1953 (ΦΕΚ  Β΄ 274 Περί αποζημιώσεως εργολάβων δια θετικάς ζημίας ας υπέστησαν συνεπεία αναπροσαρμογής τιμών υλικών. Έχοντες υπ’ όψει: 1.Το άρθρ. 10 του υπ’ αριθ. 2415/53 Ν. Δ/τος 2.Τας υπ’ αριθ. 36022/21.5.53, 50507/1.8.1953 και 63906/19.10.53 ημετέρας αποφάσεις. 3.Τα υπ’ αριθ. 147630/5479./6.11.53 και 149605/ 30.11.53 έγγραφα του Υπουργείου Δημοσίων Έργων προς το Υπουργείον Συντονισμού, δι’ ων προτείνεται, δια τας εργολαβίας τας εμπιπτούσας εις τας διατάξεις των υπ’ αριθ. 36022/53 και 50507/53 ημετέρων αποφάσεων, η χορήγησις προκαταβολής ίσης προς το 10% της αξίας των εκτελεσθεισών εργασιών, έναντι και μέχρι οριστικής εκκαθαρίσεως, της χορηγητέας εις αυτάς αποζημιώσεως λόγω αναπροσαρμογής των τιμών των υλικών και ημερομισθίων. 4.Το γεγονός ότι η οριστική εκκαθάρισις της λόγω αναπροσαρμογής των τιμών των υλικών και ημερομισθίων χορηγητέας εις τας εργολαβίας αποζημιώσεως, θέλει βραδύνει, γεγονός όπερ έχει ανασταλτικήν επίδρασιν επί της προόδου των εκτελουμένων έργων, αποφασίζομεν: Εγκρίνομεν όπως οι αρμόδιοι φορείς των έργων, χορηγώσι εις τας εργολαβίας της αρμοδιότητός των τας εμπιπτούσας εις τας διατάξεις των υπ’ αριθ. 36022/53, 50507/53 και 63906/53 ημετέρων αποφάσεων, προκαταβολήν μέχρι 10% επί της αξίας των από της 9ης Απριλίου και εφεξής εκτελεσθέντων και εκτελεσθησομένων έργων, έναντι και, μέχρι του οριστικού διακανονισμού της τελικώς εγκριθησομένης δι’ αυτάς αποζημιώσεως λόγω αναπροσαρμογής των τιμών υλικών και ημερομισθίων. Δια το 50% της ως ανωτέρω χορηγητέας προκαταβολής ουδεμία εγγύησις εκ μέρους του εργολάβου απαιτείται. Δια το υπόλοιπον 50% της προκαταβολής ή δι’ ο μέρος τούτου επιθυμεί ο εργολάβος όπως λάβη θα κατατίθεται εκ μέρους του ιδίου, ισόποσος προς το τμήμα τούτο εγγυητική επιστολή. 15. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ,  ΟΙΚΟΝΟΜΙΚΩΝ ΕΜΠΟΡΙΟΥ ΚΑΙ ΕΡΓΑΣΙΑΣ Αριθ. 15601 της 17/30 Απρ. 1954 (ΦΕΚ Β΄ 90) Περί τροποποιήσεως της υπ’ αριθ. 36022/21-51953 αποφάσεως. Τροποποιούμεν την υπ’ αριθ. 36022/21-5-53 απόφασιν ως ακολούθως: 1-5.(Τροποποιούνται αι παρ. 1, 2, 3, 5 και 6 της ανωτέρω αποφάσεως). 6.Εν περιπτώσει αμφισβητήσεων ως προς την ερμηνείαν και εφαρμογήν της υπ’ αριθ. 36022/21-5-53 αποφάσεως ημών ως τροποποιείται δια της παρούσης αποφάσεως, αύται θα επιλύωνται δια κοινής αποφάσεως των Υπουργών Συντονισμού και Δημοσίων Έργων κατόπιν γνωμοδοτήσεως του Συμβουλίου των Δημ. Έργων. Η υπ’ αριθ. 50507/1-8-53 απόφασις ημών καταργείται αφ’ ης ίσχυσεν. Ακολουθούσι λεπτομερείς πίνακες: Α΄)Εμφαίνων τας προσαυξήσεις συμβατικών τιμών μονάδος εργολαβιών δια τον υπολογισμόν της χορηγητέας εις αυτάς αποζημιώσεως συνεπεία αναπροσαρμογής των βασικών τιμών ημερομισθίων και υλικών. Β΄)Εμφαίνων τα ποσοστά αυξήσεως συμβατικών τιμών μονάδος, μη περιλαμβανομένων εις τον πίνακα Α΄ δια τον υπολογισμόν της χορηγητέας εις τας εργολαβίας αποζημιώσεως συνεπεία αναπροσαρμογής των βασικών τιμών ημερομισθίων και υλικών, τους οποίους βλ. εν φύλλω 90 τεύχους Β΄ Εφημερίδος της Κυβερνήσεως της 30/4/1954. 